
Н  А  Р  Е  Д  Б  А

за провеждане на IX-я ученически турнир по бадминтон

„ЗЛАТНОТО ПЕРЦЕ” за купа София, с подкрепата на „ЕКОПАК България“ АД

(под патронажа на столичния кмет Йорданка Фандъкова и в подкрепа на избора на София за европейска столица на спорта 2018 г.)
Турнирът ще допринесе за популяризирането и развитието на бадминтона в столицата и ще даде възможност за спортна изява на всички желаещи ученици.
1. Време и място на провеждане

Турнирът ще се проведе на 8 ноември 2014 г. в зала „София” – Борисовата градина в град София.

Програма на състезанието
Начало на състезанието: 10.00 часа на 8.11.2014 г. – събота
Техническа конференция: 9.30 часа на 8.11.2014 г. в зала София
В зависимост от броя на участниците състезанието ще проведе в един ден, но ако се наложи, полуфиналите и финалите могат да се играят на 9 ноември (неделя). 
2. Право на участие

В състезанието могат на участват ученици от всички столични училища.

(Спортните училища нямат право да участват.)
Възрастовите групи са две в двата пола:

· първа възрастова група, разделена на две подгрупи: 1 – 2 клас; 3 – 4 клас;
· втора възрастова група: 5 – 7 клас.
3. Спортни дисциплини

Двете възрастови групи се състезават в дисциплините единично момчета и единично момичета.
4. Система на провеждане

Ще се определи на техническата конференция в зависимост от броя на участниците.
5. Условия за участие

· Учителят (водачът) трябва да представи списък на участниците в състезанието, подписан и подпечатан от директора и предсъстезателен медицински преглед.
· Право на участие имат и отделни ученици – без да са членове на пълен отбор – с бележка от училището и предсъстезателен медицински преглед.
6. Класиране и награждаване

Класирането и лично и отборно за двете групи. За отборно класиране са необходими минимум трима състезатели от съответната възрастова група и пол. Сумират се точките само на тримата най-добре представили се състезатели от съответната група. Победителите ще получат: купи, медали, грамоти и предметни награди.
За възрастовата група 1 – 2 клас са предвидени допълнителни награди за индивидуалните класирания.
Ще бъдат раздадени и награди за най-масово участие на първите три училища: екипировка за представителните отбори (ракети за бадминтон и тениски).
· Заявки за участие се приемат най-късно до 6-ти ноември 2014 г. в БФ Бадминтон на телефони: 9867781; 9300550 и E-mail: badmintonbg@gmail.com. Индивидуалните участници могат да се запишат преди техническата конференция от 09:00 до 09:30 часа.
· Зала „София се намира в близост до парк-хотел „Москва”. До залата се стига с метро (станция „Жольо Кюри”) и трамвай №18 или автобуси № 120 и 413.
Председател на БФ Бадминтон:  ПП
       (Проф. д-р П. Касабян)
